[image: za blanka iso]
ДО
ОБЩИНСКИ СЪВЕТ 
ПОМОРИЕ


ДОКЛАДНА ЗАПИСКА
ОТ ИВАН АЛЕКСИЕВ
КМЕТ НА ОБЩИНА ПОМОРИЕ


Относно: Заявление постъпило в Община Поморие с вх. рег. № 94К-1880-1/10.01.2024 г. от д - р Кирил Хинов за освобождаването му като управител на търговско дружество „МБАЛ - Поморие“ ЕООД и избиране на временно изпълняващ длъжността управител на „МБАЛ - Поморие“ ЕООД



УВАЖАЕМИ ОБЩИНСКИ СЪВЕТНИЦИ,
С вх. рег. 94К - 1880 - 1/10.01.2024г. в Община Поморие е постъпила молба от               д-р Кирил Хинов - Управител на „МБАЛ - Поморие“ ЕООД, за освобождаването му като управител на дружеството.
Със свое решение № 616/16.09.2021 г. Общински съвет - Поморие е одобрил представените Протоколи № 1, № 2 и № 3 на Комисията за провеждане на конкурс за избор на управител на „МБАЛ - Поморие“ ЕООД, с който за спечелил конкурса кандидат е обявен д - р Кирил Хинов и е одобрил определения за спечелил проведения конкурс за управител на общинско търговско дружество „МБАЛ - Поморие“ ЕООД, кандидатът                      д-р Кирил Асенов Хинов. Възложено е на Кмета на Община Поморие да сключи договор за възлагане управлението на еднолично дружество с ограничена отговорност с общинско имущество „МБАЛ - Поморие” ЕООД с определения за управител с                                д - р Кирил Асенов Хинов.
[bookmark: _Hlk140653795]С д - р Кирил Хинов е сключен договор с изх. рег. № Д-323/21.09.2021 г. за възлагане на управлението на публично предприятие - еднолично дружество с ограничена отговорност „МБАЛ - Поморие“ ЕООД, като на основание раздел VI „Прекратяване на договора“, чл. 15, ал. 1, т. 15.1, същия може да се прекрати по взаимно съгласие на страните.
„МБАЛ - Поморие“ ЕООД е публично предприятие по смисъла на чл.2, ал.1, т.1 от Закона за публичните предприятия.
Съобразно чл. 65, ал.1 от ППЗПП правата на собственост на общините в общинските публични предприятия се упражняват от съответния общински съвет, а според чл. 147, ал. 2 от Търговския закон едноличният собственик на капитала решава въпросите от компетентността на общото събрание на едноличното търговско дружество.
[bookmark: _Hlk158894944]Следва да се има предвид това, че липсата на управител на лечебното заведение ще затрудни работата на „МБАЛ - Поморие“ ЕООД като единствено болнично лечебно заведение на територията на Община Поморие. В хипотезата на чл. 70, ал. 2 от ППЗПП в случай на предсрочно прекратяване на договор за възлагане на управлението и контрола на общинско публично предприятие с член на негов едноличен или колективен орган на управление и контрол общинският съвет може временно, до провеждането на конкурс, но за срок не по-дълъг от 6 месеца, да избере нов член на този орган и без предхождаща избора конкурсна процедура.

Предвид изложеното предлагам, Общински съвет - Поморие да вземе следното 

РЕШЕНИЕ:
На основание на чл. 21, ал. 1, т. 9 от ЗМСМА, чл. 2, ал. 1, т. 1 и т. 2 от Закона за публичните предприятия, чл. 65 и чл. 70, ал. 2 и ал. 3 от Правилника за прилагане на закона за публичните предприятия, чл. 137, ал. 1, т. 5 и чл. 141, ал. 7 и чл. 147, ал. 2 от Търговски закон и чл. 37, ал. 2, чл. 40, ал. 1, т. 10 и ал. 2 от  НАРЕДБА № 10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност

[bookmark: _Hlk140654159][bookmark: _Hlk158894745]1. Общински съвет - Поморие, прекратява предсрочно на основание раздел VI. Прекратяване на договора, чл. 15, ал. 1, т. 15.1 договор с изх. рег. № Д-323/21.09.2021 г. за възлагане на управлението на публично предприятие-Еднолично дружество с ограничена отговорност „МБАЛ -  Поморие“ ЕООД, сключен между Община Поморие и д - р Кирил Асенов Хинов, считано от 01.03.2024 г.

2. Общински съвет - Поморие на основание чл. 17 от договор с изх. рег. №                         Д- 323/21.09.2021 г. за възлагане на управлението на публично предприятие - Еднолично дружество с ограничена отговорност „МБАЛ - Поморие“ ЕООД не освобождава от отговорност д - р Кирил Асенов Хинов, като Управител по чл. 145 от Търговския закон и не погасява правомощието на Община Поморие, като Принципал за освобождаване от отговорност, да търси причинените на дружеството вреди.
3. Общински съвет-Поморие, възлага на кмета на Община Поморие да прекрати предсрочно договор с изх. рег. № Д - 323/21.09.2021 г. за възлагане на управлението на публично предприятие - Еднолично дружество с ограничена отговорност „МБАЛ -  Поморие“ ЕООД, сключен между Община Поморие и д - р Кирил Асенов Хинов.
4. Общински съвет - Поморие избира за временно изпълняващ длъжността Управител на „МБАЛ - Поморие“ ЕООД, за срок не по - дълъг от 6 месеца до провеждането на изборна конкурсна процедура за възлагане на управлението на дружеството ………………………….. и възлага на кмета на Община Поморие да сключи договор за възлагане управлението на едноличното дружество с ограничена отговорност „МБАЛ - Поморие“ ЕООД с временно изпълняващия длъжността ………………, считано от 01.03.2024 г.
5. Общински съвет - Поморие определя, временно изпълняващият длъжността управител на „МБАЛ - Поморие“ ЕООД да получава месечно възнаграждение определено при стойност на една бална единица, равна на минималната месечна работна заплата, установена за страната за съответния месец.
6. Общински съвет-Поморие одобрява представеният проект на договор за възлагане на управление на „МБАЛ - Поморие“ ЕООД.
7.След прекратяване на договор с изх. рег. № Д - 323/21.09.2021 г. за възлагане на управлението на публично предприятие - Еднолично дружество с ограничена отговорност „МБАЛ - Поморие“ ЕООД, сключен между Община Поморие и д - р Кирил Асенов Хинов, същият да бъде заличен като управляващ и представляващ „МБАЛ - Поморие“ ЕООД в Търговския регистър при Агенция по вписванията 
8. Общински съвет - Поморие задължава избраният временно изпълняващ длъжността Управител на „МБАЛ - Поморие“ ЕООД, след сключване на договора за управление, да предприеме необходимите действия за вписване на обстоятелствата по промяната в Търговския регистър при Агенция по вписванията.
9. Общински съвет-Поморие допуска предварително изпълнение на решението на основание чл.60, ал.1 от АПК, с оглед защита на обществените интереси и за да се осигури живота и здравето на гражданите.


Приложение: 1. Копие от заявление с вх. рег. № 94К-1880-1/10.01.2024 г. от д-р Кирил Асенов Хинов.
2. Проект на договор за управление на публично предприятие – еднолично дружество с ограничена отговорност „МБАЛ - Поморие“ ЕООД.
	



С уважение, 
ИВАН АЛЕКСИЕВ
Кмет на Община Поморие








Съгласувал:
Янчо Илиев
Зам. кмет БФСД


Изготвил:
Кристина Демирева
Началник отдел ПНО

